Na temelju članka 25. Odluke o socijalnoj skrbi Grada Makarske („Glasnik Grada Makarske“, broj 21/21, 5/22 i 14/22) i članka 1. Odluke o isplati pomoći, božićnice umirovljenicima s područja grada Makarske, Upravni odjel za javne potrebe i društvene djelatnosti Grada Makarske objavljuje:

JAVNI POZIV
za isplatu poklona, božićnice umirovljenicima s područja grada Makarske

Ovim Javnim pozivom pozivaju se svi umirovljenici sa prebivalištem u gradu Makarskoj čiji ukupni mjesečni iznos svih mirovina (tuzemne i inozemne) ne prelazi 3.500 kuna da podnesu zahtjev za priznavanje prava na božićnicu 2022. godine.

Potrebna dokumentacija koja se uz zahtjev dostavlja:

1. Kopija osobne iskaznice (obostrano),
2. Odrezak od mirovine ili potvrdu banke ili HZMO-a o isplati mirovine za **prethodni mjesec** ( ukoliko umirovljenik ima i inozemnu mirovinu treba priložiti dokaz o visini inozemne mirovine, a ukupan zbroj mirovina ne smije prelaziti cenzus od 3.500 kuna)
3. Odrezak o iznosu inozemne mirovine (za inozemne umirovljenike),
4. Kopiju dokumenta na kojem je vidljiv IBAN i OIB umirovljenika.

Zahtjevi se podnose od 28. studenoga 2022. godine (ponedjeljak) do 16. prosinca 2022. godine (petak) Upravnom odjelu za javne potrebe i društvene djelatnosti na obrascu koji je moguće preuzeti u Pisarnici Gradske uprave i s web stanice Grada Makarske (<https://makarska.hr/>).

Grad Makarska ima pravo zatražiti dodatnu dokumentaciju o čemu će vas tijekom postupka obrade Vašeg zahtjeva obavijestiti službenik.

Obrazac zahtjeva sastavni je dio ovog Javnog poziva.

Ovaj Javni poziv sa obrascem zahtjeva biti će objavljen na web stranici Grada Makarske (<https://makarska.hr/>) i oglasnoj ploči Grada Makarske.

Zamjenik pročelnika
Krešimir Glibota, dipl. iur.

KLASA: 400-01/22-10/14
UR.BROJ: 2181-6-06-02-22-2
Makarska, 25. studenoga 2022.